Ինչ վերաբերում է Ստեփանակերտ թռչող ինքնաթիռները կործանելու Ադրբեջանի սպառնալիքներին, ապա Ցվետանա Պասկալեւան նշել է, որ «նման սարսափելի սադրանք չի կարող լինել»: Հեռուստալրագրողը կարծում է, որ միջազգային հանրությունը դա թույլ չի տա: Ըստ news.am-ի Ստեփանակերտի օդանավակայանի բացման հարցը Ադրբեջանում շարունակում է մնալ թիվ մեկ թեման: Այդ երկրի իշխանությունները պարբերաբար հանդես են գալիս Ստեփանակերտ թռչող օդանավերը «կործանելու» սպառնալիքներով: Ճիշտ է, վերջերս Ադրբեջանի արտգործնախարարի տեղակալ Արազ Ազիմովը նշել էր, որ «Բաքուն Հայաստանին թույլ չի տա քաղաքացիական ավիացիայի անօրինական թռիչքներ իրականացնել «օկուպացված» Լեռնային Ղարաբաղի օդային տարածքով, սակայն դա կանի առանց ռազմական միջոցների կիրառման»: